У 1968 годзе ў сяле налічвалася 85 будынкаў. У многіх з іх ужо была пафарбаваная падлога. Вёска мянялася на вачах. У 1970 годзе ў Заполлі пражывала 306 чалавек. Як успамінала Надзея Маркаўна Ілічова, праца на ферме была вельмі цяжкая, але і плацілі добра, каторы месяц і па 300 рублёў, і па 400 рублёў. Гэта на савецкі час былі вялікія грошы. А яшчэ даяркі бралі ўчасткі морквы і буракоў, апрацоўвалі іх і здавалі дзяржаве.